《齐天乐六首 其五》
清代·蒋士铨

蒹葭水落栏干下，曾照老翁清影。水宿非舟，陆居非屋，剩得三椽蓬艇。

诸公台省，让野鹤孤云，烟霞簿颁。书局随身，宛央湖上是箕颍。

当时出岫归林，怕献嘲腾笑，终焉此境。古铁舟园，小长庐屋，转眼凭他兼并。

儿孙追省。守处士蜗庐，百年何幸。换以华堂，问先生可肯。

作者简介：蒋士铨（1725—1784）清代戏曲家，文学家。字心馀、苕生，号藏园，又号清容居士，晚号定甫。铅山（今属江西）人。乾隆二十二年进士，官翰林院编修。乾隆二十九年辞官后主持蕺山、崇文、安定三书院讲席。精通戏曲，工诗古文，与袁枚、赵翼合称江右三大家。士铨所著《忠雅堂诗集》存诗二千五百六十九首，存于稿本的未刊诗达数千首，其戏曲创作存《红雪楼九种曲》等四十九种。